i66 C. PLINII HIST. NAT. LIB. XIX. 



Proximus byssino , mulierum maxime deliciis circa 

 Elim in Achaa genito : quaternis denariis scripula ejus 

 permutata quondam , ut auri , reperio. Linteorum la- 

 nugo, e velis navium maritimarum maxime, in magno 

 usu medicinae est : et cinis spodii vim habet. Est et inter 

 papavera genus quoddam , quo candorem lintea praeci- 

 puum trahunt. 



Quando linum tingi cptum. 



V. Tentatum est tingi linum quoque , et vestium 

 insaniam accipere , in Alexandri Magni primum classi- 

 bus , Indo amne navigantis , quUm duces ejus ac pr- 

 fecti in certamine quodam variassent insignia navium : 

 stupueruntque litora , flatu versicoloria implente. Vlo 

 purpureo ad Actium cum M. Antonio Cleopatra ve- 

 nit , eodemque effugit. Hoc fuit imperatorise navis in- 

 signe. 



Quando primum in theatris vla. 



VI. Postea in theatris tantum umbram fecere : quod 

 primus omnium invenit Q. Catulus , quum Capitolium 

 dedicaret. Carbasina deinde vla primus in theatro 

 duxisse traditur Lentulus Spinter Apollinaribus ludis. 

 Mox Caesar dictator totum forum Romanum intexit , 

 viamque sacram ab domo sua et clivum usque in Gapi- 



